
 RAPORT 

asupra propunerii legislative pentru instituirea obligaţiei elaborării, 
aprobării şi aplicării Strategiei de Dezvoltare Economică şi Socială a României pe termen lung
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere în fond, cu propunerea legislativă pentru instituirea obligaţiei elaborării, aprobării şi aplicării Strategiei de Dezvoltare Economică şi Socială a României pe termen lung, trimisă cu adresa nr. Pl-x 756 din 29 noiembrie 2010, înregistrată sub nr. 21/351 din                            2 decembrie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a respins propunerea legislativă în şedinţa din 24 noiembrie 2010.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.956 din 22 iulie 2010.

Consiliului Economic şi Social, neputând îndeplini condiţia prevăzută de art. 27 alin. (2) din Legea nr. 109/1997 privind organizarea şi funcţionarea Consiliului Economic şi Social, cu modificările şi completările ulterioare                  (majoritatea de ¾ din numărul membrilor prezenţi) a transmis prin adresa nr.1786 din 27 iulie 2010 două puncte de vedere rezultate în urma votului, astfel: partea patronală a avizat favorabil iniţiativa legislativă cu propuneri, iar partea guvernamentală şi partea sindicală au avizat negativ iniţiativa legislativă.

Guvernul, prin punctul de vedere transmis cu adresa nr. 2407 din                   17 septembrie 2010, nu susţine adoptarea acestei propuneri legislative.
Comisia juridică, de disciplină şi imunităţi a avizat negativ iniţiativa legislativă, conform avizului  nr. 31/1137 din 15 decembrie 2010. 
Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, conform avizului                       nr. 26/1788 din 20 decembrie 2010. 

Comisia pentru muncă şi protecţie socială a avizat negativ iniţiativa legislativă, conform avizului  nr. 27/779 din 27 ianuarie 2011. 

Propunerea legislativă supusă dezbaterii are ca obiect de reglementare instituirea obligaţiei de a elabora, aproba şi aplica Strategia de Dezvoltare Economică şi Socială a Românii (SDES) pe termen lung, respectiv minim 30 de ani.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă menţionată mai sus pe parcursul mai multor şedinţe, dezbaterile finalizându-se în şedinţa din 15 februarie 2011. 

La lucrările Comisiei au participat, în calitate de invitaţi, din partea Academiei Române, domnul Ionel Haiduc - preşedinte; din partea Ministerului Economiei, Comerţului şi Mediului de Afaceri, doamna Silvia Stancea - consilier; din partea Secretariatului de Stat pentru Culte, domnul Florinel Frunză - director; din partea Secretariatului General al Guvernului, domnul Ştefan Gati - secretar general adjunct; din partea Institutului Naţional de Cercetări Economice din cadrul Academiei Române, domnul Valeriu Ioan-Franc - director general adjunct şi domnul Napoleon Pop - director general adjunct; iar din partea Patriarhiei Române, preotul Ionuţ Corduneanu, vicar administrativ patriarhal.

     La dezbaterea acestei propuneri legislative, din totalul de 20 de membri ai Comisiei pentru politică economică, reformă şi privatizare au fost prezenţi                        19 deputaţi.
În urma examinării iniţiativei legislative şi a opiniilor exprimate de către membrii Comisiei, s-a constatat că iniţiativa legislativă nu se justifică întrucât potrivit dispoziţiilor art. 138 alin.(5) din Constituţia României, republicată, ,,Nicio cheltuială bugetară nu poate fi aprobată fără stabilirea sursei de finanţare’’, iar din cuprinsul propunerii legislative nu reies cu claritate sursele de finanţare propuse pentru studiile avute în vedere şi nici impactul financiar estimat.
Pe de altă parte, dispoziţiile art. 13 alin. (3) din propunerea legislativă intră în contradicţie cu prevederile art. 85 alin. (2) din Constituţia României, republicată, conform cărora „în caz de remaniere guvernamentală sau de vacanţă a postului, Preşedintele revocă şi numeşte, la propunerea primului-ministru, pe unii membri ai Guvernului".
Conform celor menţionate, în cadrul constituţional actual, nu există posibilitatea demiterii de drept a unui ministru.
Faţă de cele prezentate mai sus, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative pentru instituirea obligaţiei elaborării, aprobării şi aplicării Strategiei de Dezvoltare Economică şi Socială a României pe termen lung.
În raport cu obiectul şi conţinutul său, iniţiativa legislativă face parte din categoria legilor ordinare.  

                    PRESEDINTE      


                  SECRETAR                                                                                                                                                                                                                                                                                                                 
                   Mihai TUDOSE                                                    Horia GRAMA     
      Şef serviciu
Graziella Segărceanu

  BIROULUI  PERMANENT  

AL

 CAMEREI  DEPUTAŢILOR

Vă înaintăm, alăturat, RAPORTUL asupra propunerii pentru instituirea obligaţiei elaborării, aprobării şi aplicării Strategiei de Dezvoltare Economică şi Socială a României pe termen lung, trimisă, spre dezbatere în fond, cu adresa                      nr. Pl-x 756 din  29 noiembrie 2010, înregistrată sub nr. 21/351 din 2 decembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  

